മാനസയുടെ കൊലപാതകം അമ്മ അറിഞ്ഞത് ടിവി വാര്ത്തയിലൂടെ കോതമംഗലം നെല്ലിക്കുഴിയില് വെച്ച് കൊല്ലപ്പെട്ട മാനസയുടെ മരണ വിവരം അമ്മ അറിഞ്ഞത് ടിവി ചാനലുകളിലെ വാര്ത്തകളിലൂടെ. പുതിയതെരു രാമഗുരു സ്കൂളിലെ അധ്യാപികയായ എന് സബിത വിവരമറിഞ്ഞ് ആദ്യം വിളിച്ചത് സഹോദരനെയായിരുന്നു. വാര്ത്ത കണ്ടോ എന്ന് ചോദിച്ച് അവര് അലറിക്കരഞ്ഞു. മകളുടെ മരണ വിവരം അറിയാതെ തളാപ്പില് ട്രാഫിക് ജോലിയിലായിരുന്നു അച്ഛന് മാധവന്. അഞ്ചരയോടെ പൊലീസ് ഉദ്യോഗസ്ഥരാണ് മാധവനെ വീട്ടിലേക്ക് കൂട്ടിക്കൊണ്ടു വന്നത്. കൊല്ലപ്പെടുന്നതിന്റെ തലേദിവസം മാനസ അച്ഛനോടും അമ്മയോടും അനുജനോടും ഏറെ നേരെ വീഡിയോ കോളില് സംസാരിച്ചിരുന്നു. നാളെ വിളിക്കാമെന്ന് പറഞ്ഞാണ് ഫോണ് വെച്ചത്. ഇന്നലെ ഉച്ചയ്ക്ക് കോതമംഗലം നെല്ലിക്കുഴിയിലാണ് സംഭവം നടന്നത്. മാനസ കൂട്ടുകാരികള്ക്കൊപ്പം തമാസിക്കുന്ന വീട്ടിലെത്തി സുഹൃത്ത് രാഹില് പെണ്കുട്ടിയെ വെടിവെച്ചു കൊല്ലുകയായിരുന്നു. കണ്ണൂര് നാറാത്ത് രണ്ടാം മൈല് സ്വദേശിനിയായ മാനസ ഇന്ദിരാഗാന്ധി ഡെന്റല് കോളേജിലെ ഹൗസ് സര്ജന്സി വിദ്യാര്ത്ഥിനിയായിരുന്നു. മാനസയും മൂന്ന് കൂട്ടുകാരികളും താമസിക്കുന്ന അപ്പാര്ട്ട്മെന്റിലേക്ക് അപ്രതീക്ഷിതമായി എത്തിയ രാഹില് ആദ്യഘട്ടത്തില് തോക്ക് പുറത്തെടുത്തിരുന്നില്ല. കൂട്ടുകാരികള്ക്കൊപ്പം ഭക്ഷണം കഴിക്കുകയായിരുന്നു മാനസ രാഹിലെത്തുമ്ബോള്. രാഹില് വന്നതോടെ ഭക്ഷണം കഴിക്കുന്നത് പാതിവഴിക്ക് നിര്ത്തി മാനസ അയാളോട് സംസാരിക്കാന് തയ്യാറായി. പെട്ടന്ന് മുറി അടച്ചു പൂട്ടിയ രാഹില് തോക്ക് കൈയ്യിലെടുത്തു. പിന്നെ തുടരെ തുടരെ വെടിയൊച്ചയാണ് പുറത്തേക്കു വരുന്നത്. ഇതോടെ അയല്വാസികള് ഓടിയെത്തി. ലഭിച്ച ഓട്ടോറിക്ഷയില് അടുത്ത സ്വകാര്യ ആശുപത്രിയില് പ്രവേശിപ്പിക്കുകയും ചെയ്തു. എന്നാല് മരണം സംഭവിക്കുകയായിരുന്നു. ഇന്ദിരാഗാന്ധി ഡെന്റല് കോളജിലെ ഹൗസ് സര്ജന്സി വിദ്യാര്ഥിനിയാണ് മാനസ. രാഹില് കണ്ണൂരില് നിന്ന് കൊലപാതകം ആസൂത്രണം ചെയ്ത ശേഷമാണ് കൊതമംഗലത്ത് എത്തിയതെന്നാണ് സൂചന.